《俞瀛山留仙茅坞作诗寄之》
明代·许恕

歌罢停云诗，复作苦雨叹。烟霾生昼暝，星月入夜灿。

出门嗟复入，所畏泥潦烂。渐老潘岳悲，长贫阮籍惯。

跌宕瀛山翁，高世性疏诞。看云忆南谷，煮石汲西涧。

我生本濩落，世故复羁绊。相望渺江湖，野航或可泛。

作者简介：许恕（公元？年至一三七四年）字如心，江阴人。生年不详，卒于明太祖洪武七年。至正中，荐授澄江书院山长，旋弃去。会天下已乱，乃遁迹卖药于海上，与山僧野人为侣。善自晦匿，罕相识者，故征召不之及。恕著有《北郭集》六卷，补遗一卷，（均《四库总目》）他的诗意沉郁，而音节高朗。